open-index/open-wikipedia-markdown huggingface dataset:
Ocean's Thirteen

'''''Ocean's Thirteen''''' é un filme estadounidense dirixido por Steven Soderbergh que se estreou no 2007. Estreouse en galego na TVG o 14 de xaneiro de 2012.

## Sinopse 
Danny Ocean (George Clooney) e a súa banda argallan un ambicioso e arriscado plan para roubar un casino. O seu único obxectivo, neste caso, é defender a un dos seus, que foi enganado por Willy Bank (Al Pacino), o desapiadado dono do casino.

## Personaxes 
* Al Pacino como Willy Bank
* Ellen Barkin como Abigail Sponder
* Vincent Cassel como François Toulour
* Bob Einstein como Robert "Bobby" Caldwell
* Olga Sosnovska como Debbie
* David Paymer V.U.P.
* Julian Sands como Greco Montgomery
* Angel Oquendo como Ortega
* Jerry Weintraub como Denny Shields
* Scott L. Schwartz "The Bruiser"

### Ocean's Thirteen 
# George Clooney como Danny Ocean
# Brad Pitt como Rusty Ryan
# Matt Damon como Linus Caldwell/Lenny Pepperidge
# Bernie Mac como Frank Catton
# Elliott Gould como Reuben Tishkoff
# Casey Affleck como Virgil Malloy
# Scott Caan como Turk Malloy
# Eddie Jemison como Livingston Dell
# Don Cheadle como Basher Tarr/Fender Roads
# Shaobo Qin "The Amazing" Yen/Mr. Wang
# Carl Reiner como Saul Bloom/Kensington Chubb
# Andy García como Terry Benedict
# Eddie Izzard como Roman Nagel

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en AllMovie 
* Ficha en RottenTomatoes
Acuña

Como topónimo **Acuña** pode referirse a:

;En Galiza
***Acuña**, lugar da parroquia de Vilaboa, no concello de Vilaboa.

;Fóra de Galiza

;En México
***Ciudad Acuña**, vila do estado de Coahuila.

Amais, como apelido, pode referise a:

Segundo o censo do ano 2000 o apelido **Acuña** tiña 3&nbsp;223 ocorrencias en Galicia, destacando no concello de Vilaboa (2,51 % da poboación, sendo o cuarto apelido máis frecuente do concello), Marín (0,86 %) e Pontevedra (821 ocorrencias, 0,53% da poboación).

Pode referirse a:

***Fernando de Acuña**, gobernador do Reino de Galicia (f. 1495);
***Diego Sarmiento de Acuña**, nobre galego (1567 - 1626);
***Cristóbal de Acuña**, relixioso español (1597 - 1675);
***Manuel Acuña**, poeta mexicano (1849 - 1873);
***Fernando García Acuña**, escritor e xornalista galego (1861 - 1895);
***José García Acuña**, diplomático e escritor galego (1873 - 1933);
***Manuel Acuña Roxas**, avogado e político filipino (1892 - 1948);
***Manuel Luís Acuña**, xornalista e poeta galego (1899 - 1975);
***Manuel Acuña Palmeiro**, político galego;
***José María Acuña López**, escultor galego (1903 - 1991);
***Juan Acuña**, futbolista galego (1923 - 2001);
***Fernando Acuña Castroviejo**, arqueólogo galego (n. 1945);
***Enrique Acuña**, xornalista e historiador galego (n. 1956);
***Ana Acuña Trabazo**, profesora e investigadora galega (n. 1971);
***Roberto Acuña**, futbolista paraguaio de orixe arxentina (n. 1972).

## Notas
## Véxase tamén
### Outros artigos
Kirsty Hooper

**Kirsty Hooper**, nada en Watford (Hertfordshire, Inglaterra) no ano 1975, é unha hispanista británica.

## Traxectoria
Licenciouse en Linguas modernas na Universidade de Oxford, onde foi alumna do profesor John Rutherford. Alí iniciou o seu labor investigador sobre a cultura e lingua galegas, e foi unha das responsables da tradución ao inglés de *Cousas* (1926/1929) de Castelao como membro do Centro de Estudos Galegos do Queen's College de Oxford.

Trala súa etapa na Universidade de Oxford, obtivo en 2004 o seu primeiro posto académico na Universidade de Liverpool. No ano 2012 estableceuse como profesora e xefa de Estudos hispánicos da Universidade de Warwick, en Coventry.

Foi nomeada membro correspondente da Real Academia Galega no Pleno celebrado o 17 de xuño de 2007.

## Obra
### Ensaio
* 
* 
* 
* 

### Obras colectivas
* 
* 
* 
* 
* 
* 
* 
* 
* 
* 

### Artigos
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Traducións
#### Do galego
* 
* 
* 

## Notas
;Referencias
Overclocking

miniatura|Overclocking nos parámetros da BIOS dun AMD Athlon XP nunha ABIT NF7-S. A frecuencia FSB (reloxio externo) incrementouse de 133 MHz a 148 MHz, e multiplicador do reloxio interno cambiouse de 13.5 to 16.5.
O ***overclocking*** é unha práctica que pretende alcanzar unha maior velocidade de reloxo para un compoñente electrónico (por enriba das especificacións do fabricante). A idea é conseguir un rendemento máis alto gratuitamente, ou superar as cotas actuais de rendemento, aínda que isto poida supoñer unha perda de estabilidade ou acurtar a vida útil do compoñente. Overclock' é un anglicismo de uso habitual en informática que literalmente significa 'sobre o reloxo' ' é dicir, aumentar a frecuencia de reloxo da unidade central de procesamento.

Esta práctica está moi estendida entre os usuarios de informática máis esixentes, que tratan de levar ao máximo o rendemento das súas máquinas. Algúns usuarios adoitan comprar compoñentes informáticos de baixo custo, forzándoos posteriormente e alcanzando así o rendemento esperado dos compoñentes de gama máis alta. Por outro lado, os consumidores máis fanáticos poden chegar a adquirir compoñentes de última fornada para forzar o seu funcionamento, e conseguir así probas de rendemento inalcanzables para calquera equipo de consumo. Por este motivo, a maioría dos fabricantes decide non incluír na garantía do seu hardware os danos producidos por facerlles 'overclocking'.

Hoxe en día os fabricantes de hardware venden algúns dos seus produtos desbloqueados para permitir aos usuarios realizar 'overclock' sobre os mesmos; é o caso de, por exemplo, GPU, CPU etc.

## Desvantaxes 
Ao incrementar a velocidade de traballo do reloxo tamén increméntase o consumo de corrente e a calor producida pode afectar a outros compoñentes.

## Notas 
## Véxase tamén 
### Ligazóns externas 
* Segunda Convención Nacional de OC: Overclocking Extremo por Imperio Gamer
Frecuencia de reloxo

A **frecuencia de reloxo** indica a velocidade á que un ordenador realiza as súas operacións máis básicas, como sumar dous números ou transferir o valor dun rexistro a outro. Mídese en ciclos por segundo (hertzs).

Os diferentes circuítos integrados dun ordenador poden funcionar a diferentes frecuencias de reloxo, polo que cando se usa a expresión frecuencia de reloxo aplicado a un ordenador, adoita sobreentenderse que se refire a velocidade de funcionamento da CPU principal.

No contexto da electrónica dixital, máis concretamente na secuencial, é a frecuencia do sinal de reloxo que, enviada a todos os dispositivos, sincroniza a operación destes.

## Véxase tamén 
### Ligazóns externas 
* Frecuencia de reloxo
Balea franca do Pacífico

A **balea franca do Pacífico** (*Eubalaena japonica*) (Lacépède, 1818), é unha especie de cetáceo misticeto da familia dos balénidos descita en 1818 por Lacépède co nome de *Balaena japonica*.

É unha das tres especies do xénero *Eubalaena*, as coñecidas como baleas francas, que anteriormente foron clasificadas como unha soa especie, e que son denomiandas así (*baleas francas = baleas fáciles de cazar*) porque nadan lentamente, son moi confiadas e, cando morren, flotan na auga, o que facilita moito os labores dos baleeiros que as cazaban. Por iso, na nomenclatura internacional, coñécese como *balea franca austral*.

## Características 
Moi semellante ás outras dúas baleas francas, a balea franca do Pacífico norte distínguese facilmente doutros cetáceos que viven nesta zona polo seu gran tamaño, que pode chegar a 18 m de lonxitud, substancialmente maior que o de *Eschrichtius robustus* e o de *Megaptera novaeangliae*.

É a única especie de balea do Pacífico norte que carece de aleta dorsal.

## Distribución e poboación 
A poboacióm sta especie divídese en dúas subpoboacións. Unha se encontra comprendida entre o mar de Okhotsk, as illas Kuriles e a costa da península de Kamchatka. A outra habita nas costas do mar de Bering e o golfo de Alasca.

Os escasos individuos que quedan na actualidade de *Eubalaena japonica* reprodúcense durante o verán no mar de Okhotsk, ao sueste do mar de Bering, as illas Aleutianas e no norte do golfo de Alasca. Durante o invierno migran cara ao sur (ou, polo menos, migraban antano), até o mar do Xapón, o estreito de Taiwán e as illas Bonin (Xapón), no oeste, e até a Baixa California Sur (México), no leste. Observáronse individuos divagantes nas illas Hawai.

Actualmente a especie está en perigo de extinción, xa que os seus efectivos roldan entre os 100 e os 300 individuos. A subpoboación do mar de Bering estaba practicamente extinguida, tan só se vían individuos solitarios. En 1996 víronse por primeira vez 4 individuos xuntos. Desde entón o número de exemplares identificados variou entre 3 e 13. Anos máis tarde mediante análises xenéticas comprobouse o aumento de individuos que pasou dun máximo de 13 a finais do 2002 (de 10 mostras recollidas 9 eran machos), a 17 (10 machos e 7 femias, anteriormente só se localizara unha femia) identificados mediante xenética e fotos, para pasar finalmente no último estudo a 25 animais individualizados. En 2002 encontrouse na zona unha balena co seu baleato, sendo a única femia reprodutora constatada en anos. Todo iso puidera indicar un lixeiro aumento de poboación na zona.

## Notas 
## Véxase tamén 
### Bibliografía 
* Perrin, William F., Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos 
* Cetáceos
* Misticetos
* Balénidos
* Baleas francas

### Ligazóns externas 
* *Eubalaena japonica* en ADW.
Hispania SL

**Hispania SL** foi unha fábrica de lapis e material de escritorio fundada en Ferrol polo empresario ferrolán  Alberto Fernández Martín que tiña tamén a empresa de redes Defer, a de bolígrafos Bolfer e a téxtil Textilfer.

## Historia
Alberto Fernández Martín era representante de material de escritorio e vendo as posibilidades de negocio decidiu fundar a empresa xunto con outros socios: José Andrés Vázquez, Benito Alvariño, Eusebio Pérez del Hierro, Esteban Ramil, Antonio Veiga e Luis de la Muela. Situaron a fábrica no barrio ferrolán de Ferrol Vello, preto do porto de Ferrol.

Nos seus inicios contrataron ao técnico alemán Johann Sindel, que se fixo cargo da dirección da produción e que deu nome a algúns dos seus produtos máis coñecidos. Na década de 1950 iniciaron a produción de bolígrafos. Os anos 1960 e 1970 foron de crecemento da empresa, ata a apertura do mercado español a produtos foráneos, o que supuxo a perda de mercado. A necesidade de actualizar e modernizar a empresa nunca se fixo xa que o mercado estaba a trocar preferindo outros produtos como bolígrafos de cores e portaminas.

Hispania estivo aberta ata 1981. O peche definitivo foi en 1986, cando se tomou a decisión de disolver a sociedade, foi liquidada e vendidas as instalacións. A principios de 2012 derrubouse a vella fábrica de estilo modernista, que xa estaba en ruína.

## Marcas
thumb|Caixa de lapis Johann  Sindel Hispania.
Hispania vendía os seus produtos baixo diversas marcas e formatos. O seu logo eran dúas figuras humanas coas mans entrelazadas :
* Hispania
* Johann Sindel 
*Mercantil
*Competidor
* Plumas de aceiro
* Peites de caucho

## Notas
Ecurie Nationale Belge

**Ecurie Nationale Belge** (tamén coñecido como **Equipe Nationale Belge** ou **ENB**) foi un equipo de carreiras de Fórmula 1 nos anos 1950 e 1960, que se formou mediante a fusión do Ecurie Francorchamps de Jacques Swaters e o Ecurie Belge de Johnny Claes.

Na Fórmula Un, o equipo utilizou unha gran variedade de chasis a través dos anos: Ferrari, Cooper, Lotus, Emeryson como así como un auto construción propia, o ENB, que participou nun único Gran Premio do Campionato Mundial, o Gran Premio de Alemaña de 1962.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Véxase tamén 
### Ligazóns externas 
* ENB page at ChicaneF1
Agaricales

**Agaricales** é unha orde de fungos da clase Agaricomycetes que inclúe algúns dos cogomelos máis coñecidos. Noutrora estaba incluída na clase Homobasidiomicetes, hoxe en desuso. A orde ten 33 familias, 413 xéneros, e arredor de 13000 especies descritas.

As basidiosporas sempre son expulsadas dos basidios entre os bordos da lamela, para posteriormente caer no chan ou ser transportadas polo vento.

## Notas 
## Véxase tamén 
### Ligazóns externas 
* Os fungos con lamelas ("Agaricales")
* Moncalvo JM, et al. 2002. 117 clados de euagaricos. Filoxenética Molecular e Evolución 23:357-400.
* Tree of Life: Agaricales
Carlos Mencia

**Ned Arnel Mencía**, nado no ano 1967 en San Pedro Sula, Honduras, é un actor estadounidense.

## Véxase tamén 
### Ligazóns externas 
* Ficha na IMDb .
Jeff Foxworthy

**Jeffrey Marshall** "**Jeff**" **Foxworthy**, nado no ano 1958 en Atlanta, Xeorxia, é un actor estadounidense.

## Véxase tamén 
### Ligazóns externas 
* Páxina oficial 
*
Marines

***Corpo de Marines dos Estados Unidos**
***Marines Reais** do Reino Unido

#### * **Marines**, concello da provincia de Valencia, Comunidade Valenciana.

* **Marines**, comuna francesa situada no Val do Oise.
Sombras tenebrosas

***Sombras tenebrosas*** (en ) é un filme estadounidense dirixido por Tim Burton que se estreou no 2012. Adaptación da serie de televisión *Dark Shadows* creada por Dan Curtis en 1966. Estreouse en galego na TVG o 4 de xaneiro de 2014.

## Sinopse 
En 1752, os Collins e o seu fillo Barnabas navegan dende Liverpool con destino a América para librarse da misteriosa maldición que pesa sobre a súa familia. Co paso dos anos, Barnabas (Johnny Depp), convértese nun home rico e poderoso que comete o erro de romperlle o corazón a Angelique Bouchard (Eva Green). Pero ela, que é meiga, condénao a un destino peor que a morte: convérteo en vampiro e entérrao vivo. Dous séculos despois, en 1972, Barnabas consegue saír da súa tumba e atópase cun mundo irrecoñecible.

## Personaxes 
* Johnny Depp como Barnabas Collins
* Michelle Pfeiffer como Elizabeth Collins Stoddard
* Helena Bonham Carter como Julia Hoffman
* Eva Green como Angelique Bouchard Collins
* Jackie Earle Haley como Willie Loomis
* Jonny Lee Miller como Roger Collins
* Bella Heathcote como Victoria Winters
* Chloë Grace Moretz como Carolyn Stoddard
* Gulliver McGrath como David Collins
* Ray Shirley como Mrs. Johnson
* Christopher Lee como Silas Clarney
* Alice Cooper como El mesmo
* Ivan Kaye como Joshua Collins
* Susanna Cappellaro como Naomi Collins
* William Hope como Sheriff Bill de Collinsport
* Hannah Murray como Moza Hippy
* Guy Flanagan como Hippy barbudo

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Uxío Abuín

**Uxío Abuín Ares**, nado o 14 de maio de 1991 en Lestrobe (Dodro) é un deportista galego, que destaca no tríatlon.

## Traxectoria 
Comezou a práctica deportiva da natación con 10 anos no Club Natación Padrón, pero aos 15, o club desfíxose e decidiu probar no tríatlon animado polo seu adestrador Alberto Álvarez. O ano seguinte foi convocado pola federación galega para representar a Galicia no campionato de España de Tríatlon por comunidades en idade escolar e conseguiu o título de campión de España nun dos seus primeiros tríatlons. A federación española concedeulle unha bolsa para adestrar no Centro de Alto Rendemento de Madrid, onde ademais cursou os estudos secundarios e comezou a carreira de INEF.

Estivo alí bolseiro durante 6 anos (2007-2013), nos que se formou como triatleta. A mediados do 2013 decidiu deixar a residencia. Comezou entón a súa etapa como deportista profesional. Adéstrase entre Lestrobe, Gran Canaria e Madrid, en función da época e a súa progresión.

## Mellores resultados
## Notas 
, artigo en Marca, 10 de maio de 2015.
* "Uxio Abuin logra su primera victoria en la Copa del Mundo", artigo en Marca, o 22 de outubro de 2016.
* "Uxio Abuin pide paso con un impresionante doblete en Copas del Mundo", artigo en Marca, o 30 de outubro de 2016.
* "Hat-trick de Uxio Abuin", artigo en Marca, o 5 de novembro de 2016.
Naves

Como topónimo **Naves** pode referirse a:

;En Galiza
***Naves**, lugar da parroquia de Palmés, no concello de Ourense.

;Fóra de Galiza

;En Francia
***Naves**, comuna do departamento de Allier;
***Naves**, comuna do departamento de Corrèze;
***Naves**, comuna do departamento de Norte.

## Véxase tamén
***Navès**, concello catalán da provincia de Lleida;
***Navès**, comuna francesa do departamento de Tarn;
***Nâves-Parmelan**, comuna francesa do departamento de Alta Savoia.
Antonio Leira Carpente

**Antonio Leira Carpente**, nado en Pontedeume en 1911 e finado en Ferrol o 15 de xullo de 2000, foi un militar galego.

## Traxectoria 
Militante anarcosindicalista, Participou na guerra civil como cabo da mariña nun buque da armada republicana. Despois marchou á URSS, foi capturado xunto a 46 compañeiros en Odesa e trasladado ao campo de Krasnoiars en Siberia, para acabar recluído nun gulag en Kazakhstán. O 2 de abril de 1954 foi repatriado no *Semiramis* dende o porto de Odesa. Finou en Ferrol o 15 de xullo de 2000.

## Vida persoal 
Casou con María Otero Cernadas e foi pai de Beatriz Leira Otero.

## Notas 
## Véxase tamén 
### Ligazóns externas 
* Marineros gallegos en el Gulag
* Los ‘presos fantasma’ de Kazajistán
José Romero Carreira

**José Romero Carreira**, nado en Solbeira (Paderne de Allariz) en 1917 e finado en Madrid o 16 de marzo de 1992, foi un aviador militar e intérprete galego.
## Traxectoria 
Dirixente de UGT en Ourense. Na guerra civil española alistouse no Partido Comunista e foi comisario político do V Rexemento. Foi enviado polo goberno da República á URSS a formarse como piloto de aviación, e combateu contra os alemáns na segunda guerra mundial. Estivo interno nun campo de concentración da URSS, e en 1952 foi xulgado por sumarse a unha folga de fame. Foi liberado en 1954, e embarcou no buque *Semiramis* dende o porto de Odesa xunto a membros da División Azul.

Regresou a Galicia e marchou vivir a Madrid onde se fixo intérprete nunha axencia de viaxes. Logo foi funcionario do Instituto Nacional de Previsión. Finou en Madrid o 16 de marzo de 1992.

## Vida persoal 
Casou con Pilar e foi pai de María Pilar Romero.

## Notas 
## Véxase tamén 
### Bibliografía 
* 
*
Pinet

O topónimo **Pinet** pode referirse a:

***Pinet**, concello da provincia de Valencia, Comunidade Valenciana, España.
***Pinet**, unha comuna do departamento de Hérault, Francia.
HD 97950

**HD 97950** é un sistema estelar múltiple do tipo Wolf-Rayet situado no centro do cúmulo estelar NGC 3603. Inicialmente foi catalogado coma unha estrela única pero máis tarde púidose apreciar que tiña catro compoñentes principais designadas coma A1, A2, A3 e B, ademais de varias estrelas máis orbitando ó redor. Este sistema estelar é considerado ás veces coma un cúmulo estelar.

## Notas 
## Véxase tamén 
* A comprehensive study of the young star cluster HD 97950 in NGC 3603
NGC 3603-A1

**NGC 3603-A1** é unha estrela binaria eclípsante masiva localizada no cúmulo estelar NGC 3603, a unha distancia duns 20.000 anos luz respecto da Terra. As súas dúas compoñentes tardan en orbitar entre si mesmas 3,77 días. A masa de NGC 3603-A1a é de 116 ± 31 masas solares e a masa de NGC 3603-A1b é de 89 ± 16 masas solares. Isto fai destas dúas estrelas as máis masivas das que se ten coñecemento, usando métodos de medición *directos*. Ambas amosan a mesmas liñas de emisión no espectro, que se corresponde co tipo espectral WN6h. Un estudo separado certificou a súa *dualidade* e asignoulles unhas masas individuais de 120 e 92 M ☉.

## Notas 
## Véxase tamén 
### Ligazóns externas 
* Space Daily 
* Sky & Telescope : The Most Massive Star Yet? 
* Astronomy : The Most Massive Star
Mirabel

**Mirabel** pode referirse a:

***Mirabel**, unha froita da familia das ameixas.
Ademais, o topónimo **Mirabel** pode referirse a:
; En España:

***Mirabel**, concello da provincia de Cáceres.

; No Canadá:
***Mirabel**, concello da provincia do Quebec.

;En Francia:
***Mirabel**, comuna do departamento de Ardèche;
***Mirabel**, comuna do departamento de Tarn-et-Garonne;
***Mirabel-aux-Baronnies**, comuna do departamento de Drôme;
***Mirabel-et-Blacons**, comuna do departamento de Drôme;
***Saint-Jean-Mirabel**, comuna do departamento de Lot.
Melvin Ely

**Melvin Anderson Ely**, nado o 2 de maio de 1978 en Harvey, Illinois, é un ex xogador profesional e actual adestrador estadounidense de baloncesto que é adestrador asistente dos Canton Charge da NBA G League. Con 2,08 metros de altura xogaba de pivote e de ala-pivote. 

## Carreira 
### Universidade 
Baixo o mando do adestrador Jerry Tarnakian nos Fresno State Bulldogs, Ely liderou ó equipo a dúas aparicións no torneo da NCAA, no 2000 e no 2001. Ademais gañou premio ó Xogador do Ano da WAC en dúas tempadas consecutivas, 2001 e 2002.

### NBA 
Ely foi elixido na 12ª posición do Draft da NBA de 2002 polos Los Angeles Clippers. Tras dúas tempadas nos Ánxeles cun tempo de xogo limitado, Ely foi traspasado xunto ó seu compañeiro Eddie House o 14 de xullo de 2004 ós Charlotte Bobcats, a cambio de dúas eleccións de segunda rolda do Draft de 2005 o 2006. O 2 de outubro de 2006, rexeitou ofertas dos Golden State Warriors e dos Phoenix Suns para quedar nos Bobcats e asinar un contrato dun ano e 3 millóns de dólares.

O 13 de febreiro de 2007, foi traspasado ós San Antonio Spurs a cambio de Eric Williams e unha elección de segunda rolda do Draft de 2009. Xogou tan só 6 partidos cos Spurs, facendo 3.2 puntos e 2.3 rebotes por encontro. Gañou o anel de campión cos Spurs pese a non xogar ningún minuto nos Playoffs.

Na postempada de 2007, Ely asinou cos New Orleans Hornets un contrato de dous anos.

En 2012, Ely asinou cos Brujos de Guayama de Porto Rico.

O 27 de outubro de 2012, Ely asinou cos Dallas Mavericks. Ó seguinte día, foi cortado, e posteriormente asinou cos Texas Legends da NBA D-League.

En setembro de 2013, Ely fichou polos Memphis Grizzlies.

## Notas 
## Véxase tamén 
### Ligazóns externas 
* Estatísticas en Basketball-Reference.com
Tempada 2004 do Campionato de Galicia de Rally

A **tempada 2004** foi a 26ª edición do **Campionato de Galicia de Rally**. Comezou co Rally do Cocido o 28 de marzo e rematou o 18 de decembro no Rally San Froilán. O vencedor foi o piloto dumbriés Manuel Senra, a bordo dun Peugeot 306 Maxi e con Faustino Suárez de copiloto.

## Calendario 
## Clasificacións 
### Campionato de pilotos 
### Campionato de copilotos 
### Grupo N 
### Grupo A 
### Grupo X 
### Escudarías 
### Trofeo Driver Center Júnior 
### Trofeo Driver Center Sénior 
### Copa Clio 
## Notas 
## Véxase tamén 
### Ligazóns externas 
* Sitio web da FGA
*Anuario da FGA de 2005. Arquivado dende o orixinal.
Fortress

***Fortress*** é o cuarto disco de estudio da banda de rock Alter Bridge, lanzado o 25 de setembro do 2013 a través da compañía Roadrunner Records. Foi producido por Michael "Elvis" Baskette, produtor tamén de *Blackbird* e *AB III*. Foi publicado por Roadrunner Records en todo o mundo agás nos Estados Unidos, onde foi publicado o 8 de outubro de 2013 por EMI.

## Lista de cancións 
Todas as cancións compostas por Alter Bridge.

## Véxase tamén 
### Ligazóns externas 
* Sitio Web Oficial de Alter Bridge
O Toural

**O Toural** é un zootopónimo, que fai referencia a un lugar onde se celebraba unha feira de gando vacún ou onde se levaban as vacas a que as montasen os touros. 

Como topónimo, pode referirse a:

;En Galiza
***O Toural**, lugar da parroquia de Mourentán, no concello de Arbo;
***O Toural**, lugar da parroquia de Cambre, no concello de Cambre;
***O Toural**, lugar da parroquia do Couto, no concello da Cañiza;
***O Toural**, lugar da parroquia de Rodís, no concello de Cerceda;
***O Toural**, lugar da parroquia da Lama, no concello da Lama;
***O Toural**, lugar da parroquia de Coiro, no concello da Laracha;
***O Toural**, lugar da parroquia de Soandres, no concello da Laracha;
***O Toural**, lugar da parroquia de San Salvador de Budiño, no concello do Porriño;
***O Toural**, lugar da parroquia do Araño, no concello de Rianxo;
***O Toural**, lugar da parroquia de Soutelo, no concello de Salceda de Caselas;
***O Toural**, lugar da parroquia de Santo Estevo de Ribas de Miño, no concello do Saviñao;
***O Toural**, lugar da parroquia de Teis, no concello de Vigo;
***O Toural**, lugar da parroquia de Vilaboa, no concello de Vilaboa;
***O Toural**, lugar da parroquia de Armental, no concello de Vilasantar;
***Praza do Toural**, en Santiago de Compostela;
***O Toural**, barrio da vila da Gudiña;
***O Toural**, barrio da vila de Viana do Bolo.

## Notas
## Véxase tamén
### Outros artigos
Macizo do Montgrí

[miniatura|222px|Unha paisaxe no Macizo do Montgrí, co Val de Santa Caterina e a Montaña de Ullà, visto desde a vertente norte de [Montplà.]]
miniatura|222px|O macizo do Montgrí coroado polo Castelo do Montgrí.
O **macizo do Montgrí** (en catalán: *Massís del Montgrí*) é un macizo montañoso xunto á costa do mar Mediterráneo en Cataluña, que forma parte da Cordilleira Litoral. Sitúase entre as comarcas do Baix Empordà e Alt Empordà, entre os municipios de Bellcaire d'Empordà, L'Escala, Ullà e Torroella de Montgrí.

## Xeoloxía 
O macizo do Montgrí é un xurdimento de roca calcaria formado por unha falla orientada de leste a oeste. A súa creación é sincrónica á do Pireneo. A miúdo atópanse intrusións magmáticas de cuarzo vermello ou marrón.

Polas súas elevacións destacan os picos da Muntanya d'Ullà (308 m), o Montgrí (301 m) e o Montplà (310,3 m), próximos a Torroella, e a Torre Moratxa (218 m) e *Roca Maura* (226 m) na vertente próxima a L'Estartit. Entre ambos bloques atópanse as dunas de area que proveñen do golfo de Roses e foron fixadas a finais do século XIX polo enxeñeiro Primitiu Artigas. O arquipélago das Illas Medes constitúen a parte oriental do macizo.

## Clima 
O réxime climático caracterízase pola baixa pluviosidade estival e oscilacións anuais da temperatura pouco acusadas. O réxime de ventos é xeralmente de dirección norte/nordés (tramontana).

## Vexetación 
A súa vexetación é característica de bosque mediterráneo degradado con alta abundancia de piñeiro carrasco (*Pinus halepensis*) nas zonas baixas e matogueiras nas zonas altas. Aínda nas zonas de sombra pódense atopar algunhas poboacións de sobreiras (*Quercus suber*) e aciñeiras (*Quercus ilex*). Antigamente utilizouse o terreo para o cultivo da vide, pero foi abandonado probablemente pola praga da filoxera de finais do século XIX. Durante os últimos anos producíronse incendios forestais que empeoraron a situación.

Actualmente o macizo do Montgrí goza de protección especial como PEIN (''Pla d'Espais Interés Natural'').

## Véxase tamén 
### Ligazóns externas 
* O macizo do Montgrí na web da Associació de Comerciants de Torroella de Montgrí 
* Galería de fotos de excursións polo macizo do Montgrí
Entre todos

***Entre todos*** foi un programa de televisión presentado por Toñi Moreno. Emitiuse entre o 26 de agosto e o 17 de xuño de 2014, de luns a venres, de 16:05 a 18:30, en La 1 de Televisión Española.

## Historia 
Ao comezo do mes de xullo de 2013, varios portais de Internet anunciaron a fichaxe de Toñi Moreno por parte de Televisión Española. Así, sóubose que a ata entón presentadora de Canal Sur, estrearía un programa de solidariedade e participación cidadá igual que *Tiene arreglo*, o formato que viña presentando na cadea autonómica andaluza. Tras varias semanas de preparativos e presentacións do programa, foi desvelado que este se estrearía o 26 de agosto de 2013 de 16:15 a 18:30 horas.

## Formato 
*Entre todos* é un espazo con vocación de servizo público no que os invitados que se atopen nunha situación crítica, recibirán a chamada en directo de persoas que se envorcarán para resolver o seu problema máis urxente. Separadamente disto, o formato encárgase de axudar aos emprendedores a atopar socios para levar adiante o seu proxecto empresarial.

En *Entre todos* tamén se mostran semanalmente e, a través de caras coñecidas, todas as formas que existen para realizar unha acción de voluntariado. Ademais, o programa fomenta, por medio dos seus reporteiros, cadeas de favores que facilitan que as persoas axúdense entre si. É dicir, unha persoa axudará a outra, coa condición de que esta persoa continúe a cadea axudando á súa vez a outra. En definitiva, o principal obxectivo do programa é fomentar a solidariedade.

O xoves 30 de setembro de 2013, o programa marca récord de espectadores con 1&nbsp;153&nbsp;000 e de share cun 10,7%. A pesar do seu éxito, o programa tamén foi criticado por asociacións de traballadores sociais, argumentando que vulnera a dignidade das persoas necesidades e emprega ilicitamente a menores de idade para provocar pena.

## Notas 
## Véxase tamén 
### Ligazóns externas 
* Sitio web oficial en RTVE.es
Michael Bublé

**Michael Steven Bublé**, máis coñecido como **Michael Bublé**, nado en Burnaby (Columbia Británica, Canadá) o 9 de setembro de 1975, é un cantante e actor canadense.

## Véxase tamén
### Ligazóns externas
Páxina oficial de Michael Bublé
NGC 3603-B

**NGC 3603-B** é a estrela máis masiva do cúmulo estelar NGC 3603, situado a uns 20.000 anos luz da Terra. É unha das estrela máis masivas é luminosas que se coñecen. A masa inicial prevista é de 166 M☉, o cal amplía as actuais teorías de formación de estrelas. E unha estrela do tipo Wolf-Rayet e tamén é parte o sistema estelar múltiple HD 97950.

## Notas
BE (álbum de Beady Eye)

***BE*** é o segundo disco de estudio da banda británica de rock Beady Eye, lanzado o 10 de xuño do 2013, e producido por Dave Sitek.

## Lista de cancións 
Todas as cancións compostas por Liam Gallagher, Gem Archer e Andy Bell.

## Véxase tamén 
### Ligazóns externas 
*
Pé azul

O **pé azul** (***Clitocybe nuda*** (Bull.) H.E.Bigelow & A.H.Sm., frecuentemente nomeada na bibliografía galega polo seu sinónimo ***Lepista nuda*** Fr. ex Bull.) é un cogomelo dunha cor espectacularmente azul ou violeta escura, saprófita que medra en solos con abundante humus. É comestíbel cociñada, mais en cru pode producir gastroenterite ou outras reaccións nalgúns individuos.

## Descrición 
Posúe un chapeu de 5 a 15&nbsp;cm, marrón, azul ou violeta e a súa forma pode ser dende convexa a achatada, coa marxe enrolada. A cutícula de cor azul ou violeta coas lamelas moi finas e apertadas, que se desprenden facilmente do resto do chapeu. Pé de forma cilíndrica, de cor azulada fibrada e con base bulbosa. 
As esporas son de cor rosa.

## Hábitat e época 
Medra en solos con abundante humus, sendo un dos cogomelos máis serodios do outono. Chega a medrar en inverno e primavera. Forma ás veces grandes grupos ou circunferencias en bosques de frondosas e de coníferas, xardíns, beirís dos camiños e carreiros ou en leiras fértiles ou ermas.

## Comestibilidade e confusións 
A carne é feble e tenra, cun recendo e sabor agradábeis, porén velenoso en cru.

Pódese confundir con cogomelos violetas do xénero *Cortinarius*, non comestíbeis e de cheiros desagradábeis a: mofo, terra, ouriños ou pólvora.

## Notas 
## Véxase tamén 
### Bibliografía 
* Shelley Evans, Geoffrey Kibby, 2004: Guías de bolsillo. Hongos. Ed. Omega. ISBN 84-282-1089-6.
Theresa Caputo

**Theresa Caputo**, nada en Long Island o 3 de xullo de 1966, é unha actriz estadounidense.

## Véxase tamén 
### Ligazóns externas 
* Ficha na IMDb
Castrotañe, San Vicente de Castillón, Pantón

**Castrotañe** é un lugar da parroquia de San Vicente de Castillón no concello lugués de Pantón na comarca de Terra de Lemos. Segundo o IGE en 2012 tiña 5 habitantes (1 home e 4 mulleres).

## Lugares e parroquias
### Lugares de San Vicente de Castillón
### Parroquias de Pantón
Reynès

**Reynès** (en catalán: *Reiners*) é unha comuna francesa situada no departamento dos Pireneos Orientais, na rexión do Languedoc-Rosellón. Pertence ao distrito de Céret e ao cantón de Céret e contaba con 1.204 habitantes en 2010.

## Véxase tamén 
### Ligazóns externas
Soria (homónimos)

***Soria**, un concello e a capital da provincia de Soria
***Provincia de Soria**, unha provincia de Castela e León.
***Comarca de Soria**, unha comarca da provincia de Soria, Castela e León.

## Persoas
***José Manuel Soria**, (1958), político español.

## Véxase tamén
Sen perdón

***Sen perdón*** (en ) é un filme estadounidense dirixido e producido por Clint Eastwood que se estreou en 1992. O filme conta a historia de William Munny, un fóra da lei que acepta un último traballo despois de terse convertido en granxeiro. Está protagonizado por Eastwood, xunto con Gene Hackman, Morgan Freeman e Richard Harris.

Eastwood adicou o filme ós directores e mentores Don Siegel e Sergio Leone. O filme gañou catro Premios Oscar: Mellor filme e mellor director para Clint Eastwood, mellor actor secundario para Gene Hackman, e mellor montaxe para editor Joel Cox. Eastwood foi nomeado ó Oscar ó mellor actor pola súa interpretación, pero ese ano gañouno Al Pacino por *Scent of a Woman*. Esta longametraxe foi o terceiro western en gañar un Oscar ó mellor filme, sendo as dúas anteriores *Cimarron* (1931) e *Dances with Wolves* (1990).

Estreouse en galego na TVG o 3 de xullo de 2011.

## Sinopse 
Dous veteranos pistoleiros volven ós traballos dos que levaban tempo retirados para aceptar a recompensa que lles ofrecen as prostitutas de Big Whiskey para que as liberen da brutalidade do shériff, outro antigo pistoleiro metido a cacique desapiadado. Aparece tamén un pintoresco asasino a soldo, alcumado Bob O Inglés.

## Personaxes 
* Clint Eastwood como William "Will" Munny
* Gene Hackman como Little Bill Daggett
* Morgan Freeman como Ned Logan
* Richard Harris como Bob o inglés
* Jaimz Woolvett como The Schofield Kid
* Saul Rubinek como W. W. Beauchamp
* Frances Fisher como Strawberry Alice
* Anna Levine como Delilah Fitzgerald
* David Mucci como Quick Mike
* Rob Campbell como Davey Bunting
* Anthony James como Skinny Dubois
* Tara Frederick como Little Sue
* Beverley Elliott como Silky
* Liisa Repo-Martell como Faith
* Josie Smith como Crow Creek Kate
* Shane Meier como William Munny Jr.

## Galardóns e nomeamentos 
* 1992: 4 Oscars: Mellor filme, director, actor secundario (Hackman) e montaxe. 10 nomeamentos.
* 1992: 2 Globos de Ouro: Mellor director (Clint Eastwood) e actor secundario (Hackman). 4 nomeamentos.
* 1992: BAFTA: Mellor actor secundario (Hackman). 6 nomeamentos, incluíndo mellor filme.
* 1992: Círculo de Críticos de Nova York: Mellor actor secundario (Gene Hackman).

## Notas 
## Véxase tamén 
### Ligazóns externas 
* 
* Ficha en AllRovi 
* Ficha en RottenTomatoes 
* Ficha en BoxOfficeMojo
John Anderson (naturalista)

[miniatura|180px|Tumba de Anderson en [Edimburgo.]]

**John Anderson**, nado o 4 de outubro de 1833 en Edimburgo (Escocia), e finado o 15 de agosto de 1900 en Buxton, Derbyshire (Inglaterra), foi un naturalista e médico escocés, que desenvolveu a súa actividade profesional na India.

## Traxectoria 
John Anderson cursou estudos de medicina na universidade da súa cidade natal, Edimburgo, doutorándose en 1861 cunha tese sobre zooloxía. Inicialmente dedicouse ao estudo dos mamíferos mariños, a partir dalgúns exemplares varados nas costas de Escocia, e publicou varos artigos en *Annals and Magazine of Natural History*.

Estivo dous anos impartindo clases no *Free Church College* de Edimburgo, pero en 1864 partiu para a India, para reunirse co seu irmán en Calcuta. En 1865 foi nomeado director do recentemente creado Museo de Historia Natural da India. Alí achega as súas propias coleccións con exemplares recollidos en diversas rexións da India.

Participou, en 1868, como médico e naturalista, nunha expedición a Birmania e a Yunnan (no sueste da China), e despois nunha segunda en 1875. Esta expedición permitiulle recoller espécimes do golfiño Irrawaddy, *Orcaella brevirostris* que comparou con *Orcaella fluminalis* e co golfiño do Ganxes, *Plantanista gangetica*.

Retirouse das súas funcións en 1876 e retornou a Gran Bretaña. Posteriormente estivo en Alxeria en 1889 e, despois en Exipto, onde problemas de saúde obrigárono a pasar moito tempo.

Acumulou unha vasta colección que lle permitiu redactar as súas famosas publicacións sobre a fauna exipcia co título *Zoology of Egypt*. Contrariamente a moitos dos seus contemporáneos, foi sobre todo un naturalista *sobre o terreo*. As súas publicacións, nas cales menciona referencias xeográficas e zoolóxicas precisas, son a proba.

Entre outras, describiu a especie de balea *Balaenoptera edeni* e, entre as que lle foron dedicadas, está *Sacculina andersoni* Giard, 1887, un cirrípede parasito.

## Notas
Edward Snowden

**Edward Joseph "Ed" Snowden**, nado en Elizabeth City, Carolina do Norte, o 21 de xuño de 1983 é un analista informático ex traballador da CIA e a NSA. En xuño de 2013, Snowden fixo públicos, a través dos xornais *The Guardian* e *The Washington Post*, documentos clasificados como alto secreto sobre varios programas da NSA, incluíndo os programas de vixilancia masiva PRISM e XKeyscore.

Crese que Snowden fuxiu de Hong Kong (China) cara a Rusia; Snowden solicitou a Ecuador que lle conceda asilo.
O Departamento de Xustiza dos Estados Unidos clasificou a participación de Snowden no programa de vixilancia PRISM como un «asunto criminal», polo que non está clara a sorte que terá.

Tamén solicitou asilo a España, Venezuela, Bolivia ou Cuba entre un total de 21 países.
O 5 de xullo de 2013 o presidente de Venezuela, Nicolás Maduro, ofreceu asilo humanitario a Snowden, pero ó mesmo tempo, o presidente da República de Nicaragua, Daniel Ortega, dixo no Acto do 34 aniversario do repregamento táctico a Masaya (Nicaragua) que se consideraría ofrecerlle asilo a Snowden e afirmou que Nicaragua xa recibira a carta de petición de asilo na súa embaixada en Moscova.

## Notas
Himno a la Montaña

**Himno a la Montaña** ou **Himno de Cantabria** é o himno oficial da Comunidade Autónoma de Cantabria. Foi composto en 1926 por Juan Guerrero Urreisti a instancias da *Deputación Provincial de Santander* e cos arranxos posteriores de José del Río Sainz, no himno oficial da rexión.

## Letra 
## Notas
Consello Insular de Mallorca

O **Consello Insular de Mallorca** (en catalán: *Consell Insular de Mallorca*) é unha institución de autogoberno no ámbito da illa de Mallorca. Foi creado en 1978 logo da aprobación do réxime de Consellos Insulares e instituído oficialmente segundo o Estatuto de Autonomía das Illas Baleares de 1983. Está regulado pola Lei de Consellos Insulares.

A institución exerce, segundo as competencias, un poder lexislativo (Pleno do Consello) e executivo. O pleno está composto por 33 deputados. Este pleno encárgase de aprobar as leis e elixir o presidente da institución, que á súa vez nomea ao Consello Executivo.

## Conselleiros 
## Presidentes 
Trala etapa preautonómica, na que Jeroni Albertí (UM) foi o Presidente do Consello, seguiron na etapa autonómica cinco presidencias ata a actualidade:

## Véxase tamén 
### Ligazóns externas 
*Sitio web oficial
Elsässisches Fahnenlied

**Elsässisches Fahnenlied** ("Canción alsaciana da bandeira") é unha canción escrita en 1911 por Emil Woerth (1870-1926) en alemán, cando Alsacia era parte do Imperio Alemán (1871-1918), e que se adoptou como himno oficial de Alsacia nese mesmo ano. Após a primeira guerra mundial a efémera República de Alsacia-Lorena volveu formar parte de Francia a finais de 1918 e xa que logo  o himno deixou de ser oficial.

## Texto
Bayernhymne

**Bayernhymne** é o himno nacional oficial do Estado Libre de Baviera. A melodía da canción foi composta por Max Kunz en 1835. O texto das tres estrofas orixinais foi escrito por Michael Öchsner. Ámbolos dous eran membros do "Bürger-Sänger-Zunft München", que interpretou a canción por vez primeira o 15 de decembro de 1860.

## Versión actual 
## Variacións 
### Versión de Joseph Maria Lutz de 1946
### Poema de Michael Öchsner 
(de 1860)

### Texto posterior de Michael Öchsner
## Véxase tamén 
### Ligazóns externas 
*Himno na Web oficial do parlamento de Baviera
Golfo de California

O **golfo de California**, tamén chamado **mar de Cortés**, e **mar Bermejo**, é unha extensión do océano Pacífico situada entre a península de California e os estados de Sonora e Sinaloa, ao noroeste de México.

Ten unha lonxitude de 1 203&nbsp;km e a súa anchura varía entre os 92 e os 222&nbsp;km.

No seu extremo norte encóntrase a desembocadura do río Colorado.

## Illas e poboacións 
Nas súas augas encóntranse as seguintes illas pertencentes ao estado de Baixa California e administradas polo municipio de Mexicali: Ángel de la Guarda, Montague, Gore, Consag, El Huerfanito, Miramar, Coloradito, Encantada, Pómez, San Luis, Mejía, Granitos, Navío, Pelícano, Alcatraz, Coronadito, Smith, Pond e o grupo de illas e illotes que se encontran dentro da baía de Los Angeles.

Ao estado de Baixa California Sur pertencen as illas de Carmen, Cerralvo, Coronados, Espíritu Santo, Monserrat, Partida, San Diego, San Francisco, San José, San Marcos, Santa Catalina, Santa Cruz e, ao estado de Sonora, a illa Tiburón, que é a máis grande de México, cunha superficie de 1.208&nbsp;km².

Nas súas costas, os portos máis importantes son Puerto Peñasco, Guaymas, San Felipe, La Paz, San José del Cabo, Santa Rosalía e Topolobampo.

As mareas deste golfo encóntranse entre as maiores do planeta, pois se mediron flutuacións de até 9 m no seu extremo norte.

Goza dunha inmensa concentración de organismos microscópicos e, como consecuencia, dunha extraordinaria biodiversidade grazas á abundante luz solar e ás augas ricas en nutrientes. Estes factores, así como as súas augas cristalinas, levaron ao oceanógrafo Jacques-Yves Cousteau a chamar a este lugar "o acuario do mundo".

## Notas 
## Véxase tamén
### Outros artigos 
*Península de California
### Ligazóns externas 
*Mar de Cortés en Explorando México .
Javier Bugallal Pérez de Castro

**Javier Bugallal Pérez de Castro**, nado en Vigo o 7 de xaneiro de 1888 e finado en Madrid o 12 de decembro de 1911, foi un escritor galego.

## Traxectoria 
Fillo de Isidoro Bugallal Araújo e orfo de nai desde moi novo, criouse en Vigo cos avós maternos. Fixo o Bacharelato cos xesuítas en Camposancos e Chamartin e pasou logo ao Liceo de Pau onde estudou aos clásicos franceses. Marchou despois a Madrid onde iniciou os estudos de Arquitectura, que non puido rematar pola súa prematura morte.

Publicou en Madrid o libro de versos *Las emociones sencillas* en 1910.

## Notas 
## Véxase tamén 
### Bibliografía 
*
Sulfátido

miniatura|300px|Estrutura química dun sulfátido.
Os **sulfátidos** son un tipo de galactosilceramidas sulfatadas sintetizadas principalmente nos oligodendrocitos do sistema nervioso central. Os sulfátidos son un tipo de sulfolípidos. Pénsase que os sulfátidos xogan un importante papel no funcionamento e estabilidade da mielina, como se pon en evidencia polo feito de que os ratos que carecen do encima necesario para producir sulfátidos durante a formación da vaíña de mielina teñen vaíñas de mielina máis delgadas, e sofren de parálises progresivas das extremidades posteriores como resultado da desmielinización da súa medula espiñal inferior.

## Importancia clínica 
As sulfatidoses como a leucodistrofia metacromática son enfermidades de almacenamento lisosómicas caracterizadas pola acumulación de sulfátidos debido á incapacidade de degradalos nos lisosomas.

Detéctanse alteracións no metabolismo dos sulfátidos, e no seu transporte e homeostase nos estadios iniciais clinicamente recoñecibles da enfermidade de Alzheimer.

Varios estudos demostraron unha relación entre a vitamina K e os sufátidos. Despois de administrar warfarina a ratos para diminuír os seus niveis de sulfátidos cerebrais, a administración de vitamina K pode facer que se recuperen ditos niveis ao normal.

## Notas 
## Véxase tamén 
### Ligazóns externas 
* MeshName Sulfatides
Galactocerebrósido

miniatura|dereita|300px|Un galactocerebrósido.
Os **galactocerebrósidos** (ou **galactosilceramidas**) son un tipo de glicolípido cerebrósido constituído por unha ceramida unida a unha molécula do azucre galactosa polo grupo 1-hidroxilo.

A galactosa deste composto pode ser clivada polo encima galactosilceramidase (ou galactocerebrosidase). Un déficit deste encima causa a doenza de Krabbe na que se acumulan galactocerebrósidos.

O galactocerebrósido é un marcador para os oligodendrocitos do cerebro, tanto se forman  mielina coma se non.

## Notas
## Véxase tamén
### Ligazóns externas
* MeshName Galactocerebrosides
* CHEMBL110111
Saint-Germain-Laval

* **Saint-Germain-Laval**, unha comuna do departamento de Loira.
* **Saint-Germain-Laval**, unha comuna do departamento de Seine-et-Marne.
Ectoderma superficial

[miniatura|dereita|Órganos derivados do [ectoderma.]]
O **ectoderma superficial** ou **ectoderma externo** é a capa embrionaria a partir da cal se forman as seguintes estruturas corporais:

* Epiderme da pel (a derme deriva do mesoderma), xunto con glándulas, pelo, e uñas.
* Epitelio da boca e cavidade nasal, glándulas salivares e glándulas da boca e cavidade nasal.
* Esmalte dental (polo contrario, a dentina e a polpa dental fórmanse a partir do ectomesénquima, que deriva do ectoderma).
* Epitelio da pituitaria anterior.
* O cristalino, córnea, glándula lacrimal, glándulas de Meibomio e a conxuntiva do ollo.
* Crista ectodérmica apical que induce o desenvolvemento das xemas que darán lugar ás extremidades no embrión.
* Receptores sensoriais da epiderme.

## Véxase tamén 
### Ligazóns externas 
* https://web.archive.org/web/20071213145329/http://cwx.prenhall.com/bookbind/pubbooks/martini10/chapter18/custom3/deluxe-content.html
*
José Souto Vizoso

**José Souto Vizoso**, nado en San Martiño de Xuvia (Narón) o 4 de febreiro de 1893 e finado o 2 de agosto de 1973, foi un bispo católico galego.

## Traxectoria 
Fixo a carreira eclesiástica no Seminario de Mondoñedo e foi ordenado presbítero en 1916. En 1917 licenciouse en Teoloxía na Universidade Eclesiástica de Santiago. Traballou como profesor de Filosofía e Teoloxía no Seminario de Mondoñedo do que foi reitor e director do Boletín Diocesano. En 1945 foi nomeado bispo de Elusa e bispo auxiliar de Santiago de Compostela. En 1949 foi nomeado bispo de Palencia, cargo que desempeñou ata 1970.

## Véxase tamén 
### Ligazóns externas 
* Ficha en galegos.info
José Pardo Pimentel

**José Pardo Pimentel**, finado en Lugo en setembro de 1884, foi un político galego.

## Traxectoria 
Foi alcalde de Lugo e deputado provincial.

## Notas
Glándula de Meibomio

As **glándulas de Meibomio** ou **glándulas tarsais** son un tipo especial de glándulas sebáceas situadas no bordo das pálpebras dentro da placa tarsal, que producen unha secreción oleosa que impide a evaporación da película de bágoas que se forma no ollo humano. A súa secreción impide que esas bágoas se derramen nas meixelas, xa que quedan atrapadas entre o bordo aceitado e o globo ocular, e fai que as pálpebras pechadas sexan impermeables. Na pálpebra superior hai aproximadamente 50 destas glándulas e na inferior hai unhas 25.

As glándulas reciben o seu nome polo do médico alemán Heinrich Meibom (1638–1700), que as describiu, aínda que xa se coñecían moito antes desde os tempos de Galeno.

## Secreción 
Algúns autores introduciron o termo "meibum" para referirse a estas secrecións.

### Lípidos 
Os principais compoñentes da secreción son lípidos. A composición bioquímica da secreción é extremadamente complexa e moi diferente da do sebo producido polas glándulas sebáceas normais. Recentemente, publicouse unha revisión da composición da secreción das glándulas de Meibomio e da estrutura de varios lípidos identificados como presentes na secreción. O máis singular é que non presentan fosfolípidos típicos senón, no seu lugar, os raros (O-acil)-omega-hidroxi ácidos graxos.
Actualmente, a técnica máis sensible e informativa de análise dos lípidos da secreción é a espectrometría de masas en combinación coa cromatografía líquida.

### Proteínas 
Nos humanos, foron identificadas na secreción máis de 90 proteínas distintas.

## Disfunción 
O mal funcionamento das glándulas de Meibomio pode causar sequidade de ollos, que é un dos trastornos máis comúns dos ollos. Pode tamén contribuír á blefarite. A inflamación das glándulas de Meibomio fai que as glándulas queden entupidas por secrecións cerosas espesas. Ademais de produciren sequidade de ollos, estas obstrucións poden ser degradadas por lipases bacterianas, o que ten como resultado a formación de ácidos graxos libres, que irritan os ollos e ás veces causan queropatías.

## Notas